Andreas Voßkuhle (2016)
**Andreas Voßkuhle** (liet. *Andreas Voskūlė*; g. 1963 m. gruodžio 21 d. Detmoldas, Vokietija) – vokiečių teisininkas, teisėjas, Vokietijos Konstitucinio Teismo (VFR KT) pirmininkas (jauniausias visų laikų VFR KT vadovas), konstitucionalistas ir administratyvistas, Freiburgo universiteto (FU) profesorius, buvęs FU rektorius, Berlyno-Brandenburgo mokslų akademijų narys.

Biografija
----------

Detmolde (Šiaurės Reinas-Vestfalija) baigė abitūrą. Bairoito ir Miuncheno universitete (LMU) studijavo teisę, išlaikė pirmąjį valstybinį teisės egzaminą. 1992 m. LMU Teisės fakultete apgynė disertaciją tema „Teisinė gynyba nuo teisėjų" – vok. *Rechtsschutz gegen den Richter* (darbo vadovas prof. Peter Lerche), pelnė Fakulteto premiją; teisės mokslų daktaras. 1993 m. išlaikė II valstybinį teisės egzaminą, 1995 m. pelnė Bavarijos habilitacijos rėmimo premiją, 2006/2007 m. Berlyno mokslų kolegijos tyrėjas (*Fellow*). 1998 m. Augsburgo universitete apgynė habilitacinį darbą tema „Kompensacijos principas" („Das Kompensationsprinzip"). jam suteikta teisė dėstyti (lot. *venia legendi*) dalykus 3 srityse (Viešoji teisė, Viešojo administravimo mokslai ir Teisės teorija).

1992-1994 m. Augsburgo universiteto Viešosios teisės, ūkio administracinės teisės ir aplinkos teisės katedros (vedėjas prof. Reiner Schmidt) mokslinis asistentas, nuo 1995 m. Bavarijos vidaus reikalų ministerijos referentas, nuo 1999 m. Freiburgo universiteto ordinarinis profesorius ir Valstybės mokslų ir teisės filosofijos instituto direktorius, nuo 2001/2002 m. žiemos semestro iki 2002 m. vasaros semestro Teisės fakulteto studijų dekanas, nuo 2004/2005 m. žiemos semestro 2006 m. vasaros semestro FU Teisės fakulteto dekanas, nuo 2006 m. spalio 1 d. FU tarybos narys, 2007 m. liepos 18 d. išrinktas FU rektoriumi (vietoj Wolfgang Jäger), nuo 2008 m. balandžio 1 d. iki gegužės 7 d. FU rektorius, nuo 2008 m. gegužės 7 d. VFR KT teisėjas (paskyrė VFR Prezidentas Horst Köhler), 2-ojo VFR KT Senato pirmininkas ir tuo VFR KT vicepirmininkas (jauniausias VFR KT Senato pirmininkas), 2010 m. kovo 5 d. išrinktas VFR KT pirmininku, nuo nuo 2010 m. kovo 16 d. KT pirmininkas (pirmtakas Hans-Jürgen Papier).

Nuo 2007 m. Berlyno-Brandenburgo mokslų akademijos tikrasis narys, iki 2008 m. balandžio 1 d. Vokietijos tautos studijų fondo (*Studienstiftung des deutschen Volkes*) docentas patikėtinis.

Vienas iš įvairių teisės mokslo žurnalų (Der Staat, Juristische Schulung, Zeitschrift für Umweltrecht ir Gewerbearchiv) leidėjų. Paskelbė publikacijų.

Žmona Eva Voßkuhle, teisininkė, teisėja, Freiburgo žemės teismo vicepirmininkė.

Šaltiniai
---------

1. 1 2 3  *Köhler ernennt Voßkuhle zum Verfassungsrichter*, Tagesschau.de vom 7. Mai 2008
2. ↑  Wissenschaftskolleg zu Berlin / Fellows 2006/2007 Archyvuota kopija 2011-01-02 iš Wayback Machine projekto.
3. ↑   Biografie Voßkuhles auf der Homepage der Universität Freiburg
4. ↑   Institut für Staatswissenschaft und Rechtsphilosophie an der Universität Freiburg
5. ↑  Pressemitteilung der Universität Freiburg über die Amtsübergabe
6. ↑  Dietmar Hipp, *Neuer Verfassungsrichter zeigt sich offen und kühl*, Spiegel-Online vom 25. April 2008
7. ↑  Christian Rath, *Jüngstes Gesicht des Rechtsstaats*, taz online vom 4. März 2010
8. ↑  Ulrich Haagen/Martin Michaelis, *Steile Karriere in Karlsruhe*, heute.de[neveikianti nuoroda]
9. ↑   Archyvuota kopija 2010-03-28 iš Wayback Machine projekto. Webseite des Bundesverfassungsgerichts (abgerufen am 16. März 2010)
10. ↑  Vita Voßkuhle / Homepage Uni Freiburg
11. ↑  Forschung Voßkuhle / Homepage Uni Freiburg
12. ↑   Publikationsliste (Stand Januar 2009) (PDF-Datei; 91 kB)
13. ↑  Andreas Voßkuhle Archyvuota kopija 2008-09-14 iš Wayback Machine projekto. (VFR KT tinklavietė)